मादड़ी में खेतेश्वर क्रिकेट प्रतियोगिता का उद्घाटन
पाली| मादड़ीगांव में खेतेश्वर क्रिकेट क्लब के तत्वावधान में शुक्रवार को 12वीं खेतेश्वर क्रिकेट प्रतियोगिता का शुभारंभ हुआ। क्लब के कोषाध्यक्ष वीरेंद्रसिंह ने बताया कि इस मौके पर मुख्य अतिथि के तौर पर पाली पंचायत समिति प्रधान श्रवण बंजारा, गर्ल्स कॉलेज की छात्रसंघ अध्यक्ष कविता पटेल, एबीवीपी के नगर मंत्री कार्तिकसिंह पूर्व छात्रसंघ अध्यक्ष पायल पटेल मौजूद थी। इस मौके पर प्रधान बंजारा ने कहा कि खेल को खेल की भावना से खेलना चाहिए। साथ ही उन्होंने खेलों के विकास के लिए हर संभव मदद करने का वादा भी किया। शुक्रवार को खेले गए मुकाबले में डेंडा गुरलाई गांव की टीमों ने अपने-अपने मुकाबले जीते। इस मौके पर अतिथियों को क्लब के कार्यकर्ताओं द्वारा स्वागत भी किया गया। उन्होंने बताया कि प्रतियोगिता के समापन के मौके पर 31 दिसंबर को भजन संध्या का आयोजन किया जाएगा, जिसमें गायक कलाकार लक्ष्मण बंजारा एंड पार्टी द्वारा भजनों की प्रस्तुतियां दी जाएगी।
awa_Deva hin_Deva